| Obispo Santistevano provincija*Provincia Obispo Santistevan (Santiesteban)* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Bolivijos vėliava Bolivija |
| **Departamentas** | Santa Kruso departamentas |
| **Administracinis centras** | Monteras |
| **Savivaldybių** | 3 |
|  |
| **Gyventojų** (2001) | 142 786 |
| **Plotas** | 3 673 km² |
| **Tankumas** (2001) | 39 žm./km² |

**Obispo Santistevano provincija** (isp. *Provincia Obispo Santistevan (Santiesteban)*) – viena iš penkiolikos Santa Kruso departamento provincijų, esanti šiaurės vakarinėje departamento dalyje, Bolivijoje. Provincijos sostinė Monteras.

Istorija
--------

Provincija buvo įkurta 1941 gruodžio 2 d. ir pavadinta Santa Kruso katedros statybos rėmėjo vyskupo Santistevano (1843–1931) garbei.

Geografija
----------

Šiaurėje Obispo Santistevano ribojasi su Gvarajoso provincija, šiaurės vakaruose su Ičilo provincija, vakaruose su Saros provincija, pietryčiuose su Ignasijaus Varneso provincija, rytuose su Njuflo de Čaveso provincija.

Vyraujantis provincijos reljefas – lygumos ir kalvos, kurių aukštis iki 400 m virš jūros lygio. Didžiausios upės – Grandė, sudaranti provincijos rytinę sieną, Japakani, sudaranti šiaurės vakarinę sieną. Šiaurinėje dalyje yra keletas lagūnų: Techaso, Tararos, El Pirajaus.

Provincijai būdingas šiltas klimatas. Vidutinė metinė temperatūra 23,4 °C, vidutinis metinis kritulių kiekis 1226 mm.

Demografija
-----------

Obispo Santestavano provincijos gyventojai (142 786 gyv.) sudaro 7,04 % visų departamento gyventojų. 76,22 % provincijos gyventojų gyvena miestuose ir 23,78 % kaimuose.

Didžiausi provincijos miestai:

* Monteras (78 294 gyv.)
* Minerosas (13 283 gyv.)
* Fernandes Alonsas (5 457 gyv.)
* Agustin Saavedra (3 663 gyv.)
* San Pedras (2 798 gyv.)
* Hardemanas (2 848 gyv.)
* Čane Independensija (2 491 gyv.)

51,74 % provincijos gyventojų yra vyrai, 48,26 % moterys. 43,99 % gyventojų yra jaunesni negu 16 metų.

Pagal 2001 metų surašymo duomenis 30,41 % provincijos gyventojų save priskiria kečujams, 3,83 % gvaraniams, 2,32 % čikitanams, 3,84 % kitoms indėnų tautoms. 59,6 % gyventojų nepriklauso jokioms indėnų tautoms.

Didžioji provincijos gyventojų dirba žemės ūkio, gyvulininkystės ir miškininkystės sektoriuje (35,05 %) ir prekybos sektoriuje (16,44 %).
Provincija padalinta į 5 savivaldybes:

| Savivaldybė | Gyventojų skaičius |
| --- | --- |
| Monteras | 80 341 (56,27 %) |
| Agustin Saavedra | 16 592 (11,62 %) |
| Minerosas | 19 846 (13,89 %) |
| Fernandez Alonsas | 11 363 (7,96 %) |
| San Pedras | 14 644 (10,26 %) |
|

Šaltiniai
---------

1. ↑  Santa Kruso departamento statistika. Bolivijos nacionalinis statistikos institutas (2001) Archyvuota kopija 2009-04-19 iš Wayback Machine projekto.
2. ↑  Gyventojų statistika. Bolivijos nacionalinis statistikos institutas (2001) Archyvuota kopija 2008-11-18 iš Wayback Machine projekto.

Nuorodos
--------

* Obispo Santistevano provincijos žemėlapis[neveikianti nuoroda]

  



| Santa Kruso departamento provincijos | Santa Kruso departamento vėliava |
| --- | --- |
| Andres Ibanjesas | Anchel Sandovalis | Čikitosas | Kordiljera | Florida | German Busčas | Gvarajosas | Ičilas | Ignasijo Varnesas | Chosė Migel de Velaskas | Manuel Marija Kabaljeras | Njuflo de Čavesas | Obispo Santistevanas | Sara | Valjegrandė |